आश्चर्य नहीं कि लेखक व चिंतक ब्रजरंजन मणि के हाल में लिखे एक लेख, जिसका शीर्षक है ‘भारतीय मतदाता की स्वीकारोक्ति’, में मतदाता पछताता है कि उसे सन् 1952 से बेवकूफ बनाया जा रहा है। अपनी दुख भरी कहानी के अंत में वह ईश्वर को धन्यवाद देता है कि अंतत: उसका सत्य से साक्षात्कार हो गया है और यह प्रार्थना करता है कि ईश्वर उसे शक्ति दे ताकि वह सही निर्णय ले सके। नहीं, मैं ईश्वर नहीं हूं, परंतु इस लेख के जरिए मैं विनम्रतापूर्वक उस प्रार्थना का उत्तर देने में मदद करने की कोशिश कर रहा हूं।